幾年前,
我突然覺得生活枯燥無味,
於是我決定步
偉大嘅美國思想家 Morgan Spurlock 嘅後麈,
嘗試持續30日做一啲新嘅事情。
呢個主意其實好簡單。
諗吓有啲你好想添加喺你人生裡面嘅嘢
然後喺嚟緊果30日試吓佢。
原來,
30日嘅時間啱啱好
夠養成或者戒除一個生活上嘅習慣 -
譬如話
睇新聞報導嘅習慣。
喺呢啲30日挑戰裡面,我學識咗一啲嘢。
首先係,
歲月唔再飛逝、被遺忘,
而變得十分值得懷念。
有一個挑戰嘅部份係我喺一個月內每曰影低一張想。
結果我完全記得番我每日喺邉度
同埋做過啲乜嘢。
我又留意到
當我開始做更多更難嘅30日挑戰後,
我嘅自信心亦增強。
我由一個唔願離開座位嘅電腦呆子
變成貪好玩
而踩單車返工果類人。
舊年,我甚至爬上咗非洲最高嘅山,
Kilimanjaro 山。
喺我開始30日挑戰前
我絕對唔係咁富冒險精神嘅人
我又發覺
如果你真係好想做一樣嘢,
你可以持續做果樣嘢30日。
你有冇諗過寫本小說吖?
每年11月,
數以萬計嘅人
嘗試喺30日內由零開始
完成佢地5萬字嘅小說。
原來,你只要
喺一個月內
每日寫1,667個字。
我試過。
我嘅秘密係未寫完果日嘅字數
我唔上床瞓覺。
你可能會嚴重睡眠不足,
但係你可以寫成你嘅小說。
我本書會唔會成為下一部美國小說巨著?
梗係唔會喇!我只用咗一個月時間嚟寫。
其實本書慘不忍睹。
不過,喺我餘生,
當我喺TED聚會遇到 John Hodgman 時,
我唔使話,
我係電腦科學家。
我鍾意嘅話,可以介紹我係小說家。
(笑聲)
最後我想講嘅係,
我學識當我作出細小而持續嘅改變,
我能夠一直做落去嘅事情,
佢地更容易成為習慣。
偉大、瘋狂嘅挑戰並非壞事。
事實上,佢地會帶來無窮樂趣。
但係佢地較難持續下去。
當我放棄糖果30日後,
第31日會變成咁樣。
(笑聲)
等我問吓你:
你仲等乜嘢呢?
我保證
無論你鍾唔鍾意
嚟緊嘅30日都會成為過去。
點解唔諗吓
一啲你成日都想試嘅嘢
喺嚟緊果30日
試吓佢。
多謝。
(拍手)